title: Vykonávacie nariadenie Komisie (EÚ) č. 290/2013 z  26. marca 2013 , ktorým sa stodeväťdesiatykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida

text:
               27.3.2013

               SK

               Úradný vestník Európskej únie

               L 87/2

         VYKONÁVACIE NARIADENIE KOMISIE (EÚ) č. 290/2013
   z 26. marca 2013,
   ktorým sa stodeväťdesiatykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám spojeným so sieťou al-Káida (1), a najmä na jeho článok 7 ods. 1 písm. a) a článok 7a ods. 5,
   keďže:

               (1)

               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.

               (2)

               Dňa 18. marca 2013 sankčný výbor Bezpečnostnej rady OSN rozhodol o vymazaní jednej fyzickej osoby zo zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov. Dňa 19. marca 2013 sankčný výbor Bezpečnostnej rady OSN rozhodol o pridaní jedného subjektu do zoznamu. Dňa 15. marca 2013 sankčný výbor Bezpečnostnej rady OSN rozhodol o zmenení troch záznamov v zozname.

               (3)

               Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať.

               (4)

               S cieľom zabezpečiť, aby boli opatrenia stanovené v tomto nariadení účinné, by toto nariadenie malo nadobudnúť účinnosť okamžite,

         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. marca 2013

            Za Komisiu v mene predsedu

            riaditeľ útvaru pre nástroje zahraničnej politiky

      (1)  Ú. v. ES L 139, 29.5.2002, s. 9.

      PRÍLOHA
      Príloha I k nariadeniu (ES) č. 881/2002 sa mení takto:

                  (1)

                  Pod nadpis „Právnické osoby, skupiny a subjekty“ sa dopĺňa tento záznam:
                  „Ansar Eddine (alias Ansar Dine). Adresa: Mali. Dátum zaradenia do zoznamu podľa článku 2a ods. 4 písm. b): 20. 3. 2013.“

                  (2)

                  Pod nadpisom „Fyzické osoby“ sa vypúšťa tento záznam:
                  „Abdelghani Mzoudi [alias a) Abdelghani Mazwati; b) Abdelghani Mazuti; c) Talha]. Adresa: Maroko. Dátum narodenia: 6.12.1972. Miesto narodenia: Marakéš (Maroko). Štátna príslušnosť: Maroko. Číslo cestovného pasu: F 879567 (marocký cestovný pas vydaný 29.4.1992 v Marakéši, Maroko). Národné identifikačné číslo: E 427689 (marocký preukaz totožnosti vydaný 20.3.2001 marockým generálnym konzulom v Düsseldorfe, Nemecko). Ďalšie informácie: a) meno otca je Abdeslam Ahmed; meno matky je Aicha Hammou; c) po oslobodení od obžaloby opustil Nemecko v júni 2005 a odišiel do Maroka. Dátum zaradenia do zoznamu podľa článku 2a ods. 4 písm. b): 10.6.2003.“

                  (3)

                  Záznam „Hassan Dahir Aweys [alias a) Ali, Sheikh Hassan Dahir Aweys, b) Awes, Shaykh Hassan Dahir, c) Hassen Dahir Aweyes, d) Ahmed Dahir Aweys, e) Mohammed Hassan Ibrahim, f) Aweys Hassan Dahir, g) Hassan Tahir Oais, h) Hassan Tahir Uways, i) Hassan Dahir Awes, j) Sheikh Aweys, k) Sheikh Hassan, l) Sheikh Hassan Dahir Aweys.] Titul: a) šejk, b) plukovník. Adresa: Somálsko. Dátum narodenia: 1935. Miesto narodenia: Somálsko. Štátna príslušnosť: Somálsko. Ďalšie informácie: a) údajne sa od novembra 2007 nachádza v Eritrei; b) rodinný pôvod: z klanu Hawiya, Habergdir, Ayr; c) vyšší vodca Al-Itihaad Al-Islamiya (AIAI) a Hizbul Islam v Somálsku; d) vzťahujú sa na neho opatrenia stanovené v nariadení ES č. 356/2010 o Somálsku. Dátum zaradenia do zoznamu podľa článku 2a ods. 4 písm. b): 9.11.2001.“ pod nadpisom „Fyzické osoby“ sa nahrádza takto:
                  „Hassan Dahir Aweys [
                     alias a) Ali, Sheikh Hassan Dahir Aweys, b) Awes, Shaykh Hassan Dahir, c) Hassen Dahir Aweyes, d) Ahmed Dahir Aweys, e) Mohammed Hassan Ibrahim, f) Aweys Hassan Dahir, g) Hassan Tahir Oais, h) Hassan Tahir Uways, i) Hassan Dahir Awes, j) Sheikh Aweys, k) Sheikh Hassan, l) Sheikh Hassan Dahir Aweys]. Titul: a) šejk, b) plukovník. Adresa: Somálsko. Dátum narodenia: 1935. Miesto narodenia: Somálsko. Štátna príslušnosť: Somálsko. Ďalšie informácie: a) južné Somálsko (od novembra 2012), b) od novembra 2007 sa údajne tiež nachádza v Eritrei. Dátum zaradenia do zoznamu podľa článku 2a ods. 4 písm. b): 9. 11. 2001.“

                  (4)

                  Záznam „Hassan Abdullah Hersi Al-Turki [alias a) Hassan Turki, b) Hassen Abdelle Fihiye, c) Sheikh Hassan Abdullah Fahaih, d) Hassan Al- Turki, e) Hassan Abdillahi Hersi Turki, f) Sheikh Hassan Turki, g) Xasan Cabdilaahi Xirsi, h) Xasan Cabdulle Xirsi]. Dátum narodenia: približne 1944. Miesto narodenia: Región V, Etiópia (región Ogaden vo východnej Etiópii). Štátna príslušnosť: Somálsko. Ďalšie informácie: a) od novembra 2007 údajne pôsobí v južnom Somálsku, Dolná Juba blízko Kismayo, najmä v Jilibe a Burgabo; b) rodinný pôvod: z klanu Ogaden, podklanu Reer-Abdille; c) člen vedenia Al-Itihaad Al-Islamiya (AIAI); d) vzťahujú sa na neho opatrenia stanovené v nariadení ES č. 356/2010 o Somálsku. Dátum zaradenia do zoznamu uvedený v článku 2a ods. 4 písm. b): 6.7.2004.“ pod nadpisom „Fyzické osoby“ sa nahrádza takto:
                  „Hassan Abdullah Hersi Al-Turki [alias a) Hassan Turki, b) Hassen Abdelle Fihiye, c) Sheikh Hassan Abdullah Fahaih, d) Hassan Al- Turki, e) Hassan Abdillahi Hersi Turki, f) Sheikh Hassan Turki, g) Xasan Cabdilaahi Xirsi, h) Xasan Cabdulle Xirsi]. Dátum narodenia: približne 1944. Miesto narodenia: Región V, Etiópia (región Ogaden vo východnej Etiópii). Štátna príslušnosť: Somálsko. Adresa: od novembra 2012 sa údajne nachádza v južnom Somálsku, Dolná Juba blízko Kismayo, najmä v Jilibe a Burgabo. Dátum zaradenia do zoznamu podľa článku 2a ods. 4 písm. b): 6. 7. 2004.“

                  (5)

                  Záznam „Al-Itihaad Al-Islamiya/AIAI. (alias AIAI) Ďalšie informácie: a) údajne pôsobí v Somálsku a Etiópii, b) do vedenia patrí Hassan Abdullah Hersi Al-Turki a Hassan Dahir Aweys, c) AIAI získala finančné prostriedky od nadácie Al-Haramain Islamic (Somálsko). Dátum zaradenia do zoznamu podľa článku 2a ods. 4 písm. b): 6.10.2001.“ sa pod nadpisom „Právnické osoby, skupiny a subjekty“ nahrádza takto:
                  „Al-Itihaad Al-Islamiya/AIAI (alias AIAI). Ďalšie informácie: údajne pôsobila v Somálsku a Etiópii. Dátum zaradenia do zoznamu podľa článku 2a ods. 4 písm. b): 6. 10. 2001.“


title: Vykonávacie nariadenie Komisie (EÚ) č. 619/2014 zo  10. júna 2014 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               11.6.2014

               SK

               Úradný vestník Európskej únie

               L 170/60

         VYKONÁVACIE NARIADENIE KOMISIE (EÚ) č. 619/2014
   zo 10. júna 2014,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. júna 2014

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AL

                  46,1

                  MK

                  80,0

                  TR

                  60,1

                  ZZ

                  62,1

                  0707 00 05

                  MK

                  34,3

                  TR

                  106,0

                  ZZ

                  70,2

                  0709 93 10

                  MA

                  68,1

                  TR

                  114,0

                  ZZ

                  91,1

                  0805 50 10

                  AR

                  120,1

                  TR

                  118,2

                  ZA

                  128,5

                  ZZ

                  122,3

                  0808 10 80

                  AR

                  96,9

                  BR

                  84,9

                  CL

                  99,1

                  CN

                  120,6

                  NZ

                  137,1

                  US

                  175,3

                  UY

                  164,7

                  ZA

                  91,9

                  ZZ

                  121,3

                  0809 10 00

                  TR

                  231,1

                  ZZ

                  231,1

                  0809 29 00

                  TR

                  371,5

                  ZZ

                  371,5

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 849/2013 z  2. septembra 2013 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               3.9.2013

               SK

               Úradný vestník Európskej únie

               L 234/25

         VYKONÁVACIE NARIADENIE KOMISIE (EÚ) č. 849/2013
   z 2. septembra 2013,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. septembra 2013

            Za Komisiu v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0707 00 05

                  TR

                  95,4

                  ZZ

                  95,4

                  0709 93 10

                  TR

                  135,8

                  ZZ

                  135,8

                  0805 50 10

                  AR

                  118,7

                  CL

                  133,6

                  TR

                  70,0

                  UY

                  121,3

                  ZA

                  116,3

                  ZZ

                  112,0

                  0806 10 10

                  EG

                  168,1

                  TR

                  142,0

                  ZZ

                  155,1

                  0808 10 80

                  AR

                  166,2

                  BR

                  108,7

                  CL

                  128,6

                  CN

                  89,3

                  NZ

                  124,3

                  US

                  118,8

                  ZA

                  103,5

                  ZZ

                  119,9

                  0808 30 90

                  AR

                  195,1

                  CN

                  86,2

                  TR

                  142,3

                  ZA

                  67,9

                  ZZ

                  122,9

                  0809 30

                  BA

                  45,1

                  TR

                  139,0

                  ZZ

                  92,1

                  0809 40 05

                  BA

                  53,5

                  MK

                  52,5

                  XS

                  55,6

                  ZZ

                  53,9

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 94/2014 z  31. januára 2014 , ktorým sa schvaľuje jód vrátane polyvinylpyrolidónu jódu ako existujúca aktívna látka na použitie v biocídnych výrobkoch typu 1, 3, 4 a 22  Text s významom pre EHP

text:
               1.2.2014

               SK

               Úradný vestník Európskej únie

               L 32/23

      VYKONÁVACIE NARIADENIE KOMISIE (EÚ) č. 94/2014
   z 31. januára 2014,
   ktorým sa schvaľuje jód vrátane polyvinylpyrolidónu jódu ako existujúca aktívna látka na použitie v biocídnych výrobkoch typu 1, 3, 4 a 22
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 89 ods. 1 tretí pododsek,
   keďže:

               (1)

               Nariadením Komisie (ES) č. 1451/2007 (2) sa stanovuje zoznam aktívnych látok, ktoré sa majú posúdiť z hľadiska ich prípadného zaradenia do prílohy I, IA alebo IB k smernici Európskeho parlamentu a Rady 98/8/ES (3). Tento zoznam obsahuje aj jód.

               (2)

               Jód bol v súlade s článkom 11 ods. 2 smernice 98/8/ES hodnotený z hľadiska použitia vo výrobkoch typu 1 (biocídne výrobky osobnej hygieny človeka), výrobkoch typu 3 (biocídne výrobky veterinárnej hygieny), výrobkoch typu 4 (dezinfekčné prostriedky pre oblasť potravy a krmiva) a výrobkoch typu 22 (tekutiny na balzamovanie a vypchávanie) vymedzených v prílohe V k uvedenej smernici, ktoré zodpovedajú výrobkom typu 1, 3, 4 a 22 vymedzeným v prílohe V k nariadeniu (EÚ) č. 528/2012.

               (3)

               Z údajov predložených na účely hodnotenia bolo možné dospieť k záverom aj pre polyvinylpyrolidón jódu.

               (4)

               Ako spravodajský štát bolo určené Švédsko, ktoré v súlade s článkom 14 ods. 4 a 6 nariadenia (ES) č. 1451/2007 predložilo 20. apríla 2011 Komisii správy zodpovedného orgánu spolu s odporúčaniami.

               (5)

               Členské štáty a Komisia uvedenú správu zodpovedného orgánu preskúmali. V súlade s článkom 15 ods. 4 nariadenia (ES) č. 1451/2007 sa výsledky preskúmania 13. decembra 2013 začlenili v rámci Stáleho výboru pre biocídne výrobky do hodnotiacej správy.

               (6)

               Z uvedenej správy vyplýva, že v prípade biocídnych výrobkov používaných vo výrobkoch typu 1, 3, 4 a 22 a obsahujúcich jód možno vychádzať z toho, že spĺňajú požiadavky článku 5 smernice 98/8/ES, za predpokladu, že sú splnené podmienky uvedené v prílohe k tomuto nariadeniu.

               (7)

               Preto je vhodné schváliť jód vrátane polyvinylpyrolidónu jódu na používanie v biocídnych výrobkoch typu 1, 3, 4 a 22.

               (8)

               Keďže hodnotenie sa netýkalo nanomateriálov, schválenie by sa v súlade s článkom 4 ods. 4 nariadenia (EÚ) č. 528/2012 nemalo na tieto materiály vzťahovať.

               (9)

               Hodnotenie sa netýkalo použitia biocídnych výrobkov s obsahom jódu v materiáloch a predmetoch, ktoré sú určené na priamy či nepriamy styk s potravinami v zmysle článku 1 ods. 1 nariadenia Európskeho parlamentu a Rady (ES) č. 1935/2004 (4). V prípade týchto materiálov môže byť nutné stanoviť konkrétne limity na ich prechod do potravín podľa článku 5 ods. 1 písm. e) nariadenia (ES) č. 1935/2004. Takéto použitie by teda nemalo byť predmetom schválenia s výnimkou prípadov, keď Komisia stanovila takéto limity alebo v zmysle daného nariadenia rozhodla o tom, že nie sú potrebné.

               (10)

               Schváleniu aktívnej látky by malo predchádzať primerané obdobie, aby členské štáty, zainteresované strany a v prípade potreby aj Komisia mali dostatok času pripraviť sa na splnenie nových požiadaviek vyplývajúcich zo schválenia.

               (11)

               Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,

         PRIJALA TOTO NARIADENIE:
   Článok 1
   Jód vrátane polyvinylpyrolidónu jódu sa schvaľuje ako aktívna látka na použitie v biocídnych výrobkoch typu 1, 3, 4 a 22, pričom platia špecifikácie a podmienky uvedené v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 31. januára 2014

            Za Komisiu

            predseda

         José Manuel BARROSO

      (1)  Ú. v. EÚ L 167, 27.6.2012, s. 1.

      (2)  Nariadenie Komisie (ES) č. 1451/2007 zo 4. decembra 2007 o druhej fáze desaťročného pracovného programu uvedeného v článku 16 ods. 2 smernice Európskeho parlamentu a Rady 98/8/ES o uvádzaní biocídnych výrobkov na trh (Ú. v. EÚ L 325, 11.12.2007, s. 3).

      (3)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).

      (4)  Nariadenie Európskeho parlamentu a Rady (ES) č. 1935/2004 z 27. októbra 2004 o materiáloch a predmetoch určených na styk s potravinami a o zrušení smerníc 80/590/EHS a 89/109/EHS (Ú. v. EÚ L 338, 13.11.2004, s. 4).

      PRÍLOHA

                  Bežný názov

                  Názov IUPAC Identifikačné čísla

                  Minimálny stupeň čistoty aktívnej látky (1)

                  Dátum schválenia

                  Dátum skončenia platnosti schválenia

                  Typ výrobku

                  Osobitné podmienky (2)

                  Jód (vrátane polyvinylpyrolidónu jódu)

                  Názov IUPAC:
                  jód
                  číslo EC: 231-442-4
                  číslo CAS: 7553-56-2
                  Názov IUPAC:
                  polyvinylpyrolidón jódu
                  číslo EC: neuplatňuje sa
                  číslo CAS: 25655-41-8

                  995 g/kg jódu
                  pre polyvinylpyrolidón jódu: obsah jódu musí mať čistotu 995 g/kg

                  1. septembra 2015

                  31. augusta 2025

                  1

                  V rámci hodnotenia výrobku sa osobitná pozornosť venuje expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no nie je predmetom hodnotenia rizika na úrovni Únie spojeného s aktívnou látkou.

                  3

                  V rámci hodnotenia výrobku sa osobitná pozornosť venuje expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no nie je predmetom hodnotenia rizika na úrovni Únie spojeného s aktívnou látkou.
                  Autorizácie sa udeľujú v prípade splnenia týchto podmienok:
                  V prípade výrobkov, ktoré môžu viesť k rezíduám v potravinách či krmivách, je potrebné overiť nevyhnutnosť stanovenia nových maximálnych hladín rezíduí (MRL), resp. úpravy existujúcich MRL v zmysle nariadenia Európskeho parlamentu a Rady (ES) č. 470/2009 (3) alebo nariadenia Európskeho parlamentu a Rady (ES) č. 396/2005 (4), pričom sa prijmú vhodné opatrenia na zmiernenie rizika, ktorými sa zabezpečí, že nedôjde k prekročeniu platných MRL.

                  4

                  V rámci hodnotenia výrobku sa osobitná pozornosť venuje expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no nie je predmetom hodnotenia rizika na úrovni Únie spojeného s aktívnou látkou.
                  Autorizácie sa udeľujú v prípade splnenia týchto podmienok:

                              1.

                              V prípade výrobkov, ktoré môžu viesť k rezíduám v potravinách či krmivách, je potrebné overiť nevyhnutnosť stanovenia nových maximálnych hladín rezíduí (MRL), resp. úpravy existujúcich MRL v zmysle nariadenia (ES) č. 470/2009 alebo nariadenia (ES) č. 396/2005, pričom sa prijmú vhodné opatrenia na zmiernenie rizika, ktorými sa zabezpečí, že nedôjde k prekročeniu platných MRL.

                              2.

                              Výrobky s obsahom jódu nesmú byť súčasťou materiálov a predmetov určených na styk s potravinami v zmysle článku 1 ods. 1 nariadenia (ES) č. 1935/2004. Výnimku predstavujú prípady, keď Komisia stanovila konkrétne limity prechodu jódu do potravín alebo v zmysle daného nariadenia rozhodla o tom, že nie sú potrebné.

                  22

                  V rámci hodnotenia výrobku sa osobitná pozornosť venuje expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no nie je predmetom hodnotenia rizika na úrovni Únie spojeného s aktívnou látkou.
                  Autorizácie sa udeľujú v prípade splnenia týchto podmienok:
                  Pre priemyselných používateľov sa musia zaviesť bezpečné prevádzkové postupy a primerané organizačné opatrenia. Ak nemožno znížiť expozíciu na prijateľnú úroveň iným spôsobom, výrobky sa musia používať s vhodnými osobnými ochrannými prostriedkami.

         (1)  Čistota uvedená v tomto stĺpci predstavuje minimálny stupeň čistoty aktívnej látky použitej na hodnotenie podľa článku 8 nariadenia (EÚ) č. 528/2012. Aktívna látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická rovnocennosť s hodnotenou aktívnou látkou.

         (2)  V záujme uplatňovania spoločných zásad uvedených v prílohe VI k nariadeniu (EÚ) č. 528/2012 sú obsah a závery hodnotiacich správ k dispozícii na webovej stránke Komisie: http://ec.europa.eu/comm/environment/biocides/index.htm

         (3)  Nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (Ú. v. EÚ L 152, 16.6.2009, s. 11).

         (4)  Nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (Ú. v. EÚ L 70, 16.3.2005, s. 1).


title: Vykonávacie nariadenie Komisie (EÚ) č. 866/2011 z  29. augusta 2011 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               30.8.2011

               SK

               Úradný vestník Európskej únie

               L 223/3

         VYKONÁVACIE NARIADENIE KOMISIE (EÚ) č. 866/2011
   z 29. augusta 2011,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá vykonávania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:
   Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu,
   PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť 30. augusta 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. augusta 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AR

                  35,6

                  EC

                  29,1

                  MK

                  48,0

                  ZA

                  77,2

                  ZZ

                  47,5

                  0707 00 05

                  TR

                  137,0

                  ZZ

                  137,0

                  0709 90 70

                  EC

                  41,0

                  TR

                  126,8

                  ZZ

                  83,9

                  0805 50 10

                  AR

                  71,7

                  BR

                  41,3

                  CL

                  81,4

                  PY

                  41,8

                  TR

                  67,0

                  UY

                  74,8

                  ZA

                  83,4

                  ZZ

                  65,9

                  0806 10 10

                  EG

                  142,0

                  MA

                  176,1

                  TR

                  125,0

                  ZZ

                  147,7

                  0808 10 80

                  AR

                  118,9

                  BR

                  56,6

                  CL

                  113,7

                  CN

                  52,4

                  NZ

                  113,3

                  US

                  142,8

                  ZA

                  83,6

                  ZZ

                  97,3

                  0808 20 50

                  AR

                  132,0

                  CI

                  48,9

                  CN

                  69,9

                  NZ

                  91,3

                  TR

                  125,9

                  ZA

                  103,0

                  ZZ

                  95,2

                  0809 30

                  TR

                  125,2

                  ZZ

                  125,2

                  0809 40 05

                  BA

                  42,9

                  ZZ

                  42,9

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2016/99 zo 16. októbra 2015, ktorým sa stanovujú vykonávacie technické predpisy, pokiaľ ide o stanovenie operačného fungovania kolégií orgánov dohľadu podľa smernice Európskeho parlamentu a Rady 2013/36/EÚ (Text s významom pre EHP)

text:
               28.1.2016

               SK

               Úradný vestník Európskej únie

               L 21/21

         VYKONÁVACIE NARIADENIE KOMISIE (EÚ) 2016/99
   zo 16. októbra 2015,
   ktorým sa stanovujú vykonávacie technické predpisy, pokiaľ ide o stanovenie operačného fungovania kolégií orgánov dohľadu podľa smernice Európskeho parlamentu a Rady 2013/36/EÚ
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2013/36/EÚ z 26. júna 2013 o prístupe k činnosti úverových inštitúcií a prudenciálnom dohľade nad úverovými inštitúciami a investičnými spoločnosťami, o zmene smernice 2002/87/ES a o zrušení smerníc 2006/48/ES a 2006/49/ES (1), a najmä na jej článok 51 ods. 5 a článok 116 ods. 5,
   keďže:

               (1)

               Postup vytvárania a aktualizácie mapovania subjektov skupiny v Únii a tretích krajinách by mal viesť orgán konsolidovaného dohľadu, ktorý by mal zabezpečiť, aby potenciálni členovia kolégia mali možnosť vyjadriť pripomienky a prispieť k tejto činnosti s cieľom zabezpečiť, aby boli všetky subjekty skupiny efektívne identifikované a aby mapovanie odrážalo presné a aktuálne informácie o subjektoch vrátane pobočiek skupiny. S cieľom uľahčiť vykonávanie mapovania, zabezpečiť, aby sa zhromaždili všetky potrebné informácie a aby sa zohľadnili pri mapovaní skupiny inštitúcií, a znížiť náklady na dodržanie súladu s predpismi pre orgán konsolidovaného dohľadu alebo príslušné orgány domovského členského štátu, ako aj pre ostatných členov kolégia, by sa mapovanie malo vykonávať pomocou spoločného vzoru.

               (2)

               Keď má orgán konsolidovaného dohľadu v úmysle vyzvať príslušné orgány hostiteľských členských štátov, v ktorých sú zriadené pobočky, ktoré nie sú dôležité, orgány dohľadu tretích krajín a iné príslušné orgány, aby sa zúčastnili v kolégiu ako pozorovatelia, musí zabezpečiť, aby boli členovia kolégia o tomto úmysle vopred informovaní a mali dostatok času na posúdenie tohto návrhu, jeho schválenie alebo vznesenie námietky proti nemu. Na zabezpečenie primeraného riadenia tohto postupu by mal orgán konsolidovaného dohľadu najprv vyzvať orgány oprávnené stať sa členmi kolégia a následne by mal vyzvať potenciálnych pozorovateľov kolégia.

               (3)

               Pred tým, než akceptujú výzvu, ktorú orgán konsolidovaného dohľadu adresuje potenciálnym pozorovateľom kolégia, by mali byť títo potenciálni pozorovatelia informovaní o podmienkach svojej účasti, ktoré schválil orgán konsolidovaného dohľadu a členovia kolégia. Orgán konsolidovaného dohľadu by mal byť povinný začleniť podmienky účasti pozorovateľa do písomných dohôd o koordinácii a spolupráci kolégia.

               (4)

               Postup uzatvárania a zmien písomných dohôd o koordinácii a spolupráci by mal viesť orgán konsolidovaného dohľadu, ktorý by mal zabezpečiť, aby členovia kolégia mali možnosť vyjadriť pripomienky a poskytnúť svoje podnety k navrhovaným dohodám, ako aj k podmienkam účasti pozorovateľa. S cieľom zabezpečiť, aby boli dohody uzatvorené kolégiami orgánov dohľadu jednotné z hľadiska štruktúry a zahrnutých ustanovení a aby zároveň umožňovali primeranú pružnosť pre začlenenie dohôd a dohovorov špecifických pre kolégium, mali by byť vypracované na základe spoločného vzoru.

               (5)

               Pri organizovaní konzultácií s členmi kolégia o rôznych operačných aspektoch práce kolégia by mal orgán konsolidovaného dohľadu jasne oznámiť primeranú lehotu, do ktorej sa očakávajú pripomienky a stanoviská členov kolégia.

               (6)

               So zreteľom na rôzne úlohy dohľadu, ktoré musí orgán konsolidovaného dohľadu a ostatní členovia kolégia vykonávať, a na ich zložitosť, by sa minimálna očakávaná frekvencia zasadnutí kolégia mala stanoviť na jedenkrát ročne.

               (7)

               Vzhľadom na to, že kolégiá orgánov dohľadu môžu byť usporiadané do rôznych čiastkových štruktúr, je nevyhnutné zabezpečiť, aby boli všetci členovia kolégia včas a primerane informovaní o diskusiách a rozhodnutiach prijatých v rámci konkrétnych čiastkových štruktúr.

               (8)

               Aby sa zabezpečila dôvernosť informácií, ktoré sa vymieňajú medzi orgánom konsolidovaného dohľadu alebo príslušnými orgánmi domovského členského štátu a členmi kolégia, by kolégiá orgánov dohľadu mali byť nabádané na používanie zabezpečených komunikačných prostriedkov.

               (9)

               Pre efektívnu a účinnú činnosť kolégií orgánov dohľadu sa vyžaduje, aby si členovia kolégia vymieňali všetky informácie potrebné na to, aby mohli posúdiť a prijať opatrenia na ochranu záujmov vkladateľov a investorov vo svojich členských štátoch a chrániť finančnú stabilitu v Únii. Preto, ak orgán konsolidovaného dohľadu usúdi, že konkrétna informácia nie je pre niektorého člena kolégia relevantná, orgán konsolidovaného dohľadu by mal odôvodniť svoje rozhodnutie, ktoré predtým konzultoval s daným členom, a poskytnúť mu všetky potrebné údaje na posúdenie relevantnosti.

               (10)

               Keď sa pri priebežnom preskúmaní povolenia používať interné modely odhalia nedostatky v súlade s článkom 101 smernice 2013/36/EÚ, je nevyhnutné, aby orgán konsolidovaného dohľadu a členovia kolégia vykonávajúci dohľad nad subjektmi skupiny postihnutými týmito nedostatkami spolupracovali s cieľom posúdiť závažnosť týchto nedostatkov a rozhodnúť o vhodných opatreniach. Každé rozhodnutie o uložení povinnosti navýšiť kapitál alebo o zrušení schváleného modelu by malo byť prijaté spoločne orgánom konsolidovaného dohľadu a príslušnými členmi kolégia.

               (11)

               S cieľom uľahčiť určenie včasných varovných signálov, potenciálnych rizík a zraniteľných miest, o ktorých sa má informovať v správe o posúdení rizika skupiny a správe o posúdení rizika likvidity, je dôležité, aby sa orgán konsolidovaného dohľadu a ostatní členovia kolégia vopred dohodli na súbore ukazovateľov, ktoré sa majú vymieňať aspoň raz ročne. Na zabezpečenie jednotnosti a porovnateľnosti by sa tieto ukazovatele mali vypočítať na základe údajov z oblasti dohľadu, ktoré príslušné orgány zhromažďujú v súlade s vykonávacím nariadením Komisie (EÚ) č. 680/2014 (2).

               (12)

               Postup vytvárania a aktualizácie rámca kolégia pre krízové situácie by mal viesť orgán konsolidovaného dohľadu alebo príslušné orgány domovského členského štátu, ktoré by mali zabezpečiť, aby členovia kolégia mali možnosť vyjadriť pripomienky a poskytnúť svoje podnety k navrhovanému rámcu.

               (13)

               Počas krízovej situácie by malo byť zabezpečené, aby medzi orgánom konsolidovaného dohľadu a všetkými členmi kolégia zodpovednými za dohľad nad subjektmi skupiny, ktoré sú alebo by pravdepodobne mohli byť postihnuté krízovou situáciou, prebiehala efektívna a účinná spolupráca, a aby posúdenie krízovej situácie, reakcia v oblasti dohľadu na krízovú situáciu a monitorovanie a aktualizácia tejto reakcie v oblasti dohľadu boli vykonané koordinovaným spôsobom za primeranej účasti orgánu konsolidovaného dohľadu a všetkých členov kolégia zodpovedných za dohľad nad subjektmi skupiny, ktoré sú alebo by pravdepodobne mohli byť postihnuté uvedenou krízovou situáciou. Okrem toho musí orgán konsolidovaného dohľadu priebežne informovať všetkých členov kolégia o hlavných prvkoch prijatých rozhodnutí alebo informácií, ktoré boli vymenené na účely riešenia krízovej situácie.

               (14)

               Ustanovenia tohto nariadenia sú úzko prepojené, keďže sa zaoberajú operačným fungovaním kolégií orgánov dohľadu. Aby sa zabezpečila súdržnosť medzi uvedenými ustanoveniami, ktoré by mali nadobudnúť účinnosť v rovnakom čase, a aby sa umožnil komplexný prehľad a kompaktný prístup k nim osobami, ktoré podliehajú uvedeným povinnostiam, je žiaduce začleniť všetky vykonávacie technické predpisy vyžadované článkom 51 ods. 5 a článkom 116 ods. 5 smernice 2013/36/EÚ do jedného nariadenia.

               (15)

               Keďže prevažná väčšina kolégií orgánov dohľadu v celej EÚ sa zriaďuje v súlade s článkom 116 smernice 2013/36/EÚ, vyzerá byť ako vhodnejšie najprv určiť operačné fungovanie kolégií podľa článku 116 smernice 2013/36/EÚ, a potom určiť operačné fungovanie kolégií podľa článku 51 smernice 2013/36/EÚ, keďže prvé uvedené kolégiá sa zdajú byť všeobecným prípadom a druhé uvedené kolégia osobitným prípadom.

               (16)

               Toto nariadenie vychádza z návrhu vykonávacích technických predpisov, ktoré európsky orgán dohľadu (Európsky orgán pre bankovníctvo – EBA) predložil Komisii.

               (17)

               EBA uskutočnil otvorené verejné konzultácie o návrhu vykonávacích technických predpisov, z ktorých vychádza toto nariadenie, analyzoval možné súvisiace náklady a prínosy a požiadal o stanovisko Skupinu zainteresovaných strán v bankovníctve zriadenú v súlade s článkom 37 nariadenia Európskeho parlamentu a Rady (EÚ) č. 1093/2010 (3),

         PRIJALA TOTO NARIADENIE:
   KAPITOLA 1

      VŠEOBECNÉ USTANOVENIA

   Článok 1
   Predmet úpravy
   V tomto nariadení sa stanovuje operačné fungovanie kolégia orgánov dohľadu („kolégium“) zriadeného v súlade s článkom 116 a článkom 51 ods. 3 smernice 2013/36/EÚ.
   KAPITOLA 2

      OPERAČNÉ FUNGOVANIE KOLÉGIÍ ZRIADENÝCH V SÚLADE S ČLÁNKOM 116 SMERNICE 2013/36/EÚ

      ODDIEL 1

         Zriadenie a fungovanie kolégií

   Článok 2
   Vytvorenie a aktualizácia mapovania skupiny inštitúcií
   1.   Orgán konsolidovaného dohľadu predkladá návrh mapovania, vypracovaný v súlade s článkom 2 delegovaného nariadenia Komisie (EÚ) 2016/98 (4) orgánom, ktoré sú oprávnené stať sa členmi kolégia podľa článku 3 ods. 1 delegovaného nariadenia Komisie (EÚ) 2016/98 (ďalej len „potenciálni členovia kolégia“), vyzve ich, aby poskytli svoje stanoviská, a uvedie primeranú lehotu na predloženie týchto stanovísk.
   2.   Na účely dokončenia mapovania a bez toho, aby bolo dotknuté uplatňovanie článku 51 smernice 2013/36/EÚ, orgán konsolidovaného dohľadu posúdi všetky stanoviská a výhrady, ktoré potenciálni členovia kolégia vyjadrili.
   3.   Po dokončení orgán konsolidovaného dohľadu oznámi mapovanie skupiny všetkým potenciálnym členom kolégia.
   4.   Orgán konsolidovaného dohľadu aktualizuje mapovanie použitím postupu vymedzeného v odsekoch 1 až 3 aspoň raz ročne alebo častejšie v prípade, ak nastanú významné zmeny v štruktúre skupiny.
   5.   Orgán konsolidovaného dohľadu používa na vytvorenie a aktualizáciu mapovania skupiny inštitúcií vzor uvedený v prílohe I.
   Článok 3
   Zriadenie kolégia
   1.   Na zriadenie kolégia vykoná orgán konsolidovaného dohľadu tieto kroky:

               a)

               orgán konsolidovaného dohľadu zašle výzvy orgánom uvedeným v článku 3 ods. 1 delegovaného nariadenia Komisie (EÚ) 2016/98;

               b)

               orgán konsolidovaného dohľadu oznámi členom kolégia, ktorí akceptovali výzvu podľa odseku 3 tohto článku, svoj zámer zaslať výzvu príslušným orgánom pobočky, ktorá nie je dôležitá, zúčastniť sa v kolégiu ako pozorovatelia v súlade s článkom 3 ods. 2 delegovaného nariadenia Komisie (EÚ) 2016/98;

               c)

               orgán konsolidovaného dohľadu oznámi členom kolégia, ktorí akceptovali výzvu podľa odseku 3 tohto článku, svoj zámer zaslať výzvu orgánu dohľadu tretej krajiny zúčastniť sa v kolégiu ako pozorovateľ v súlade s článkom 3 ods. 3 delegovaného nariadenia Komisie (EÚ) 2016/98;

               d)

               orgán konsolidovaného dohľadu oznámi členom kolégia, ktorí akceptovali výzvu podľa odseku 3 tohto článku, svoj zámer zaslať výzvu ktorémukoľvek orgánu uvedenému v článku 3 ods. 4 delegovaného nariadenia Komisie (EÚ) 2016/98.

         Na účely písmen b), c) a d) prvého pododseku sa k oznámeniu prikladá návrh orgánu konsolidovaného dohľadu týkajúci sa podmienok účasti pozorovateľa v kolégiu, ktoré majú byť začlenené do písomných dohôd o koordinácii a spolupráci v súlade s článkom 5 písm. c) delegovaného nariadenia Komisie (EÚ) 2016/98.
   Okrem toho na účely písmena c) prvého pododseku sa k oznámeniu prikladá stanovisko orgánu konsolidovaného dohľadu k posúdeniu rovnocennosti požiadaviek na dôvernosť a služobné tajomstvo, ktoré sa vzťahujú na orgán dohľadu tretej krajiny.
   V oznámení uvedenom v druhom pododseku sa stanoví primeraná lehota, v rámci ktorej môže ktorýkoľvek nesúhlasiaci člen kolégia písomne vyjadriť svoju plne odôvodnenú námietku voči akémukoľvek aspektu návrhu alebo stanoviska orgánu konsolidovaného dohľadu.
   2.   Po súhlase všetkých členov kolégia s návrhom, z ktorého orgán konsolidovaného dohľadu vychádza v prípade, ak v stanovenej lehote nebola vyjadrená žiadna námietka, orgán konsolidovaného dohľadu zašle výzvu orgánu uvedenému v ods. 1 písm. b), c) alebo d), aby sa stal pozorovateľom v kolégiu. K výzve sa prikladajú podmienky účasti pozorovateľa, na ktorých sa dohodli členovia kolégia a ktoré boli začlenené do písomných dohôd o koordinácii a spolupráci.
   3.   Orgány, ktoré dostanú výzvu stať sa členmi alebo pozorovateľmi, získajú tento status po akceptácii výzvy. Orgány, ktoré dostanú výzvu stať sa pozorovateľmi, musia rovnako súhlasiť s podmienkami účasti pozorovateľa, ktoré im oznámil orgán konsolidovaného dohľadu.
   4.   Orgány uvedené v ods. 1 písm. b), c) a d) môžu požiadať, aby sa stali pozorovateľmi kolégia. Príslušná žiadosť sa adresuje orgánu konsolidovaného dohľadu. Ak sa orgán konsolidovaného dohľadu rozhodne vyzvať tieto orgány, aby sa v kolégiu zúčastnili ako pozorovatelia, použije podľa situácie postupy uvedené v ods. 1 písm. b), c) a d).
   Článok 4
   Vytvorenie a aktualizácia zoznamov kontaktných údajov
   1.   Orgán konsolidovaného dohľadu pre svoju komunikáciu s členmi a pozorovateľmi kolégia vedie a zdieľa pomocou vzoru uvedeného v prílohe II úplné kontaktné údaje vrátane kontaktných údajov platných mimo úradných hodín, ktoré sa použijú počas krízových situácií. Zoznam kontaktných údajov a zoznam kontaktných údajov v prípade krízovej situácie musia byť prílohou k písomným dohodám o koordinácii a spolupráci podľa článku 5 delegovaného nariadenia Komisie (EÚ) 2016/98.
   2.   Členovia kolégia poskytujú svoje kontaktné údaje orgánu konsolidovaného dohľadu a bez zbytočného odkladu informujú orgán konsolidovaného dohľadu o akýchkoľvek zmenách týchto údajov.
   3.   Orgán konsolidovaného dohľadu oznamuje členom kolégia každú aktualizovanú verziu zoznamu kontaktov a zoznamu kontaktov v prípade krízovej situácie.
   Článok 5
   Uzatvorenie a zmena písomných dohôd o koordinácii a spolupráci
   1.   Orgán konsolidovaného dohľadu vypracuje svoj návrh na uzatvorenie písomných dohôd o koordinácii a spolupráci v súlade s článkom 115 smernice 2013/36/EÚ a článkom 5 delegovaného nariadenia Komisie (EÚ) 2016/98.
   2.   Orgán konsolidovaného dohľadu oznámi svoj návrh členom kolégia, vyzve ich, aby poskytli svoje stanoviská, a uvedie primeranú lehotu na predloženie týchto stanovísk.
   3.   Na účely dokončenia písomných dohôd o koordinácii a spolupráci orgán konsolidovaného dohľadu zohľadňuje všetky stanoviská a výhrady vyjadrené členmi kolégia a v prípade potreby vysvetlí dôvod, prečo nie sú začlenené.
   4.   Po ich dokončení orgán konsolidovaného dohľadu oznámi písomné dohody o koordinácii a spolupráci členom kolégia.
   5.   Ak to orgán konsolidovaného dohľadu a členovia kolégia považujú za potrebné, vykonávanie písomných dohôd o koordinácii a spolupráci sa preskúša pomocou simulácie alebo akýmkoľvek iným spôsobom, ak je to vhodné.
   6.   Orgán konsolidovaného dohľadu a členovia kolégia posúdia potrebu zmeny písomných dohôd o koordinácii a spolupráci v prípade zmien akýchkoľvek ich prvkov podľa článku 5 delegovaného nariadenia Komisie (EÚ) 2016/98.
   Písomné dohody o koordinácii a spolupráci sa zmenia tak, aby odrážali akékoľvek zmeny týkajúce sa členstva v kolégiu.
   Prvky písomných dohôd o koordinácii a spolupráci týkajúce sa rámca kolégia pri príprave na krízové situácie a počas nich preskúmava orgán konsolidovaného dohľadu a členovia kolégia v pravidelných intervaloch stanovených v týchto dohodách.
   7.   Orgán konsolidovaného dohľadu a členovia kolégia zmenia písomné dohody o koordinácii a spolupráci podľa postupu opísaného v odsekoch 1 až 4.
   8.   Na uzatvorenie a zmenu písomných dohôd o koordinácii a spolupráci používa orgán konsolidovaného dohľadu vzor uvedený v prílohe II.
   Článok 6
   Operačné aspekty zasadnutí a činností kolégia
   1.   Kolégia zvolávajú aspoň jedno fyzické zasadnutie ročne. Orgán konsolidovaného dohľadu však môže so súhlasom všetkých členov kolégia po zohľadnení špecifík skupiny určiť inú frekvenciu fyzických zasadnutí.
   2.   Orgán konsolidovaného dohľadu jasne stanoví ciele zasadnutí kolégia. Orgán konsolidovaného dohľadu zabezpečí, aby sa uvedené ciele premietli do programu zasadnutí a vyzve všetkých členov kolégia, aby navrhli ďalšie body programu. Orgán konsolidovaného dohľadu zohľadňuje všetky návrhy bodov programu, ktoré predložili členovia kolégia, a na požiadanie vysvetlí dôvod, prečo neboli začlenené.
   3.   Orgán konsolidovaného dohľadu a členovia kolégia, ktorí sú zapojení do určitej činnosti alebo zasadnutia kolégia, si vymieňajú dokumenty a príspevky k pracovným dokumentom v dostatočnom predstihu, aby všetci účastníci zasadnutia kolégia mohli aktívne prispieť do diskusií.

      ODDIEL 2

         Plánovanie a koordinácia činností dohľadu pri bežnej činnosti

   Článok 7
   Všeobecný rámec pre výmenu informácií medzi orgánom konsolidovaného dohľadu, členmi kolégia a pozorovateľmi
   1.   Keď orgán konsolidovaného dohľadu dostane od člena kolégia informácie podľa článku 9 ods. 3 delegovaného nariadenia Komisie (EÚ) 2016/98, postúpi tieto informácie:

               a)

               ostatným členom kolégia;

               b)

               pozorovateľom, ak to orgán konsolidovaného dohľadu považuje za vhodné, a v súlade s podmienkami ich účasti v kolégiu.

         2.   Ak sa orgán konsolidovaného dohľadu domnieva, že akékoľvek informácie uvedené v odseku 1 nie sú pre konkrétneho člena kolégia relevantné, musí to s uvedeným členom vopred konzultovať a poskytnúť mu kľúčové body informácií, aby mohol uvedený člen určiť ich skutočnú relevantnosť.
   3.   Keď je kolégium usporiadané do rôznych čiastkových štruktúr, orgán konsolidovaného dohľadu priebežne a včas plne informuje všetkých členov kolégia o prijatých krokoch alebo o opatreniach vykonaných v rôznych čiastkových štruktúrach kolégia.
   4.   Orgán konsolidovaného dohľadu a členovia kolégia sa dohodnú na prostriedkoch výmeny informácií a túto dohodu upresnia v písomných dohodách o koordinácii a spolupráci podľa článku 5 delegovaného nariadenia Komisie (EÚ) 2016/98.
   Článok 8
   Priebežné preskúmanie povolenia používať interné prístupy
   1.   Ak ktorákoľvek z inštitúcií povolených v členskom štáte vrátane materskej inštitúcie v EÚ už nespĺňa požiadavky na uplatňovanie interného prístupu v súlade s článkom 143 ods. 1, článkom 151 ods. 4 alebo 9, článkom 283, článkom 312 ods. 2 alebo článkom 363 nariadenia (EÚ) č. 575/2013, alebo ak ktorýkoľvek príslušný člen kolégia zistil nedostatky v súlade s článkom 101 smernice 2013/36/EÚ v zmysle článku 11 ods. 1 delegovaného nariadenia Komisie (EÚ) 2016/98, orgán konsolidovaného dohľadu a daný člen kolégia spolupracujú a dôkladne spoločne konzultujú s cieľom dosiahnuť spoločnú dohodu o zrušení povolenia používať tento prístup, uložení povinnosti navýšiť kapitál alebo obmedzení používania interného modelu podľa článku 11 ods. 2 písm. c) a d) uvedeného delegovaného nariadenia.
   2.   Rozhodnutie o zrušení schváleného modelu spoločne prijíma orgán konsolidovaného dohľadu a príslušní členovia kolégia vykonávajúci dohľad nad subjektmi používajúcimi schválený model, ktorí sú postihnutí nedostatkami zistenými podľa odseku 1. Spolupráca medzi orgánom konsolidovaného dohľadu a uvedenými členmi kolégia sa riadi postupom stanoveným v ustanoveniach vykonávacieho nariadenia Komisie (EÚ) 2016/100 (5).
   3.   Rozhodnutie, v dôsledku ktorého sa uloží povinnosť navýšiť kapitál, sa prijíma na základe postupu spoločného rozhodovania o kapitáli v súlade s článkom 113 ods. 1 písm. a) smernice 2013/36/EÚ.
   4.   Orgán konsolidovaného dohľadu informuje všetkých ostatných členov kolégia o rozhodnutiach prijatých podľa odseku 1, ak usúdi, že takéto informácie pravdepodobne ovplyvnia ostatné činnosti kolégia alebo sú nevyhnutné na vykonávanie úloh ostatných členov kolégia.
   Článok 9
   Oznamovanie nezávažných rozšírení alebo zmien interných modelov
   1.   V prípade nezávažných rozšírení alebo zmien modelov, ktoré ovplyvňujú ktorúkoľvek z inštitúcií povolených v členskom štáte vrátane materskej spoločnosti v EÚ, orgán konsolidovaného dohľadu o uvedených rozšíreniach alebo zmenách bezodkladne informuje všetkých príslušných členov kolégia v zmysle článku 11 ods. 1 delegovaného nariadenia Komisie (EÚ) 2016/98.
   2.   Príslušný člen kolégia v zmysle článku 11 ods. 1 delegovaného nariadenia Komisie (EÚ) 2016/98 informuje orgán konsolidovaného dohľadu o akýchkoľvek nezávažných rozšíreniach alebo zmenách, ktoré ovplyvňujú ktorúkoľvek z inštitúcií podliehajúcich dohľadu uvedeného príslušného člena kolégia.
   3.   Ak má príslušný člen kolégia v zmysle článku 11 ods. 1 delegovaného nariadenia Komisie (EÚ) 2016/98 pochybnosti, pokiaľ ide o klasifikáciu rozšírenia alebo zmeny ako nezávažnej, oznamuje tieto pochybnosti orgánu konsolidovaného dohľadu, ktorý tieto informácie postúpi ostatným príslušným členom kolégia v zmysle článku 11 ods. 1 delegovaného nariadenia Komisie (EÚ) 2016/98.
   Ak má orgán konsolidovaného dohľadu pochybnosti, pokiaľ ide o klasifikáciu rozšírenia alebo zmeny ako nezávažnej, oznamuje tieto pochybnosti všetkým príslušným členom kolégia v zmysle článku 11 ods. 1 delegovaného nariadenia Komisie (EÚ) 2016/98.
   Orgán konsolidovaného dohľadu a príslušní členovia kolégia v zmysle článku 11 ods. 1 delegovaného nariadenia Komisie (EÚ) 2016/98 prediskutujú podrobnosti uvedených pochybností na účely dosiahnutia spoločného stanoviska k závažnosti rozšírenia alebo zmeny.
   4.   Ak orgán konsolidovaného dohľadu a príslušní členovia kolégia v zmysle článku 11 ods. 1 delegovaného nariadenia Komisie (EÚ) 2016/98 usudzujú, že dotknutá inštitúcia nesprávne klasifikovala rozšírenia alebo zmeny interného modelu ako nezávažné, bezodkladne uvedenú inštitúciu informujú.
   Článok 10
   Výmena informácií o včasných varovných signáloch, potenciálnych rizikách a zraniteľných miestach
   1.   Orgán konsolidovaného dohľadu a členovia kolégia, ktorí sa podieľajú na vypracovaní správy o posúdení rizika skupiny podľa článku 113 ods. 2 písm. a) smernice 2013/36/EÚ alebo správy o posúdení rizika likvidity skupiny podľa článku 113 ods. 2 písm. b) uvedenej smernice, sa na účely dosiahnutia spoločných rozhodnutí o prudenciálnych požiadavkách špecifických pre inštitúcie v súlade s uvedeným článkom dohodnú na ukazovateľoch pre určenie včasných varovných signálov, potenciálnych rizík a zraniteľných miest podľa článku 12 delegovaného nariadenia Komisie (EÚ) 2016/98.
   Tieto ukazovatele sa vypočítavajú na základe informácií, ktoré príslušné orgány zhromaždia od inštitúcií podliehajúcich dohľadu v súlade s vykonávacím nariadením (EÚ) č. 680/2014.
   Dohodnuté ukazovatele sa stanovia v písomných dohodách o koordinácii a spolupráci v súlade s článkom 5 ods. 1 delegovaného nariadenia Komisie (EÚ) 2016/98.
   2.   Každý člen kolégia uvedený v odseku 1 podľa potreby oznamuje orgánu konsolidovaného dohľadu hodnoty dohodnutých ukazovateľov pre inštitúcie podliehajúce jeho dohľadu.
   3.   Orgán konsolidovaného dohľadu postupuje hodnoty uvedené v odseku 2 a hodnoty dohodnutých ukazovateľov pre materskú spoločnosť v EÚ a na konsolidovanej úrovni každému členovi kolégia uvedenému v odseku 1.
   4.   Orgán konsolidovaného dohľadu a členovia kolégia uvedení v odseku 1 si vymieňajú hodnoty dohodnutých ukazovateľov aspoň raz ročne alebo častejšie, ak sa na tom tieto príslušné orgány dohodli.
   Článok 11
   Vytvorenie a aktualizácia programu previerok kolégia v oblasti dohľadu
   1.   Po dosiahnutí spoločných rozhodnutí o prudenciálnych požiadavkách špecifických pre inštitúcie v súlade s článkom 113 smernice 2013/36/EÚ poskytnú členovia kolégia orgánu konsolidovaného dohľadu svoj príspevok na účely vytvorenia programu previerok kolégia v oblasti dohľadu podľa článku 116 ods. 1 písm. c) smernice 2013/36/EÚ v súlade s článkom 16 delegovaného nariadenia Komisie (EÚ) 2016/98.
   2.   Orgán konsolidovaného dohľadu po prijatí príspevkov od členov kolégia vypracuje návrh programu previerok kolégia v oblasti dohľadu.
   3.   Orgán konsolidovaného dohľadu rozošle návrh programu previerok kolégia v oblasti dohľadu členom kolégia, vyzve ich, aby poskytli svoje stanoviská k oblastiam spoločnej práce, a uvedie primeranú lehotu na predloženie týchto stanovísk.
   4.   Na účely dokončenia programu previerok kolégia v oblasti dohľadu orgán konsolidovaného dohľadu zohľadňuje všetky stanoviská a výhrady vyjadrené členmi kolégia a v prípade potreby vysvetlí dôvod, prečo neboli začlenené.
   5.   Po dokončení programu previerok kolégia v oblasti dohľadu ho orgán konsolidovaného dohľadu oznámi členom kolégia.
   6.   Program previerok kolégia v oblasti dohľadu sa aktualizuje aspoň raz ročne alebo častejšie, ak sa to považuje za potrebné v dôsledku postupu preskúmania a hodnotenia orgánmi dohľadu podľa článku 97 smernice 2013/36/EÚ alebo v dôsledku spoločných rozhodnutí o prudenciálnych požiadavkách špecifických pre inštitúcie v súlade s článkom 113 uvedenej smernice.
   7.   Orgán konsolidovaného dohľadu aktualizuje program previerok kolégia v oblasti dohľadu podľa postupu vymedzeného v odsekoch 1 až 5.

      ODDIEL 3

         Plánovanie a koordinácia činností dohľadu pri príprave na krízové situácie a počas nich

   Článok 12
   Stanovenie a aktualizácia rámca kolégia pre krízové situácie
   1.   Orgán konsolidovaného dohľadu vypracúva svoj návrh na stanovenie rámca kolégia pre krízové situácie v súlade s článkom 17 delegovaného nariadenia Komisie (EÚ) 2016/98.
   2.   Orgán konsolidovaného dohľadu predkladá svoj návrh členom kolégia, vyzve ich, aby poskytli svoje stanoviská, a uvedie primeranú lehotu na predloženie týchto stanovísk.
   3.   Orgán konsolidovaného dohľadu zohľadňuje všetky stanoviská a výhrady, ktoré vyjadrili členovia kolégia, a v prípade potreby vysvetlí dôvody, prečo neboli začlenené.
   4.   Orgán konsolidovaného dohľadu oznamuje konečnú verziu rámca kolégia pre krízové situácie členom kolégia.
   5.   Orgán konsolidovaného dohľadu a členovia kolégia aspoň raz ročne posúdia potrebu rámec kolégia pre krízové situácie aktualizovať.
   6.   Orgán konsolidovaného dohľadu a členovia kolégia aktualizujú rámec kolégia pre krízové situácie podľa postupu stanoveného v odsekoch 1 až 4.
   Článok 13
   Výmena informácií počas krízovej situácie
   1.   Ak sa orgán konsolidovaného dohľadu dozvie o krízovej situácii, ktorá postihuje alebo pravdepodobne postihne inštitúciu alebo pobočku skupiny povolenú, resp. zriadenú v členskom štáte, orgán konsolidovaného dohľadu bez zbytočného odkladu upozorní EBA a člena kolégia, ktorý dohliada na inštitúciu alebo pobočku, ktorá je alebo by pravdepodobne mohla byť touto krízovou situáciou postihnutá.
   2.   Ak sa člen kolégia dozvie o krízovej situácii, ktorá postihuje alebo pravdepodobne postihne inštitúciu alebo pobočku skupiny povolenú, resp. zriadenú v členskom štáte, člen kolégia bez zbytočného odkladu upozorní orgán konsolidovaného dohľadu.
   3.   Orgán konsolidovaného dohľadu zabezpečí, aby boli všetci ostatní členovia kolégia primerane informovaní o hlavných prvkoch:

               a)

               koordinovaného posúdenia krízovej situácie v rámci dohľadu podľa článku 14;

               b)

               koordinovanej reakcie v rámci dohľadu podľa článku 15 vrátane akcií, ktoré boli prijaté alebo sa plánujú prijať, a jej monitorovania podľa článku 16;

               c)

               opatrení včasnej intervencie prijatých podľa článku 27, článku 28 a článku 29 smernice Európskeho parlamentu a Rady 2014/59/EÚ (6), podľa potreby, s prihliadnutím na potrebu koordinácie týchto opatrení v súlade s článkom 30 uvedenej smernice alebo stanovenie podmienok pre riešenie krízových situácií podľa článku 32 uvedenej smernice.

         4.   Ak je pravdepodobné, že koordinovaná reakcia v rámci dohľadu na krízovú situáciu podľa článku 15 bude efektívnejšia po zapojení orgánu pre riešenie krízových situácií na úrovni skupiny, orgánov pre riešenie krízových situácií na úrovni dcérskych spoločností alebo orgánov pre riešenie krízových situácií na úrovni jurisdikcií, v ktorých sa nachádzajú dôležité pobočky, centrálnych bánk, príslušných ministerstiev a systémov ochrany vkladov, orgán konsolidovaného dohľadu zváži zapojenie uvedených orgánov.
   5.   Ak je krízová situácia obmedzená na konkrétny subjekt skupiny, situáciu riadi člen kolégia zodpovedný za dohľad nad uvedeným dotknutým subjektom skupiny v spolupráci s orgánom konsolidovaného dohľadu.
   Článok 14
   Koordinácia posúdenia krízovej situácie v rámci dohľadu
   1.   Na účely článku 19 delegovaného nariadenia Komisie (EÚ) 2016/98 koordinuje orgán konsolidovaného dohľadu vypracúvanie návrhu koordinovaného posúdenia krízovej situácie v rámci dohľadu na základe vlastného posúdenia a posúdenia členmi kolégia vykonávajúcimi dohľad nad subjektmi skupiny, ktoré sú alebo by pravdepodobne mohli byť krízovou situáciou postihnuté.
   2.   Návrh koordinovaného posúdenia krízovej situácie v rámci dohľadu sa vzťahuje na subjekty skupiny, ktoré sú alebo by pravdepodobne mohli byť postihnuté. Orgán konsolidovaného dohľadu primerane zohľadňuje stanoviská a posúdenia členov kolégia zodpovedných za dohľad nad uvedenými subjektmi skupiny.
   3.   Ak je krízová situácia obmedzená na konkrétny subjekt skupiny, člen kolégia zodpovedný za dohľad nad uvedeným subjektom skupiny vykonáva v spolupráci s orgánom konsolidovaného dohľadu posúdenie krízovej situácie v rámci dohľadu.
   Článok 15
   Koordinácia reakcie na krízovú situáciu v rámci dohľadu
   1.   Na účely článku 20 delegovaného nariadenia Komisie (EÚ) 2016/98 vedie orgán konsolidovaného dohľadu vypracovanie koordinovanej reakcie na krízovú situáciu v rámci dohľadu, pokiaľ ide o skupinu a tie jej subjekty v skupine, ktoré sú alebo by pravdepodobne mohli byť postihnuté. Orgán konsolidovaného dohľadu primerane zohľadňuje stanoviská a posúdenia členov kolégia zodpovedných za dohľad nad týmito subjektmi skupiny.
   2.   Ak je krízová situácia obmedzená na konkrétny subjekt skupiny, člen kolégia zodpovedný za dohľad nad uvedeným subjektom skupiny vedie vypracovanie koordinovanej reakcie na krízovú situáciu v rámci dohľadu v spolupráci s orgánom konsolidovaného dohľadu.
   3.   Orgán konsolidovaného dohľadu a členovia kolégia vykonávajú úlohy uvedené v odsekoch 1 a 2 bez zbytočného odkladu.
   4.   Vypracovanie koordinovaného posúdenia krízovej situácie v rámci dohľadu podľa článku 14 a vypracovanie koordinovanej reakcie na túto kritickú situáciu v rámci dohľadu môžu prebiehať súbežne.
   Článok 16
   Monitorovanie a aktualizácia koordinovanej reakcie na krízovú situáciu v rámci dohľadu
   1.   Na účely článku 21 delegovaného nariadenia Komisie (EÚ) 2016/98 koordinuje orgán konsolidovaného dohľadu monitorovanie vykonávania dohodnutých akcií stanovených v koordinovanej reakcii v rámci dohľadu podľa článku 15.
   2.   Členovia kolégia zodpovední za dohľad nad subjektmi skupiny, ktoré sú alebo by pravdepodobne mohli byť krízovou situáciou postihnuté, podľa potreby informujú orgán konsolidovaného dohľadu o vývoji krízovej situácie a vykonávaní dohodnutých akcií týkajúcich sa im príslušných subjektov skupiny.
   3.   Všetky aktualizované údaje o monitorovaní koordinovanej reakcie v rámci dohľadu poskytuje orgán konsolidovaného dohľadu členom kolégia vrátane EBA a zahŕňajú skupinu a tie subjekty skupiny, ktoré sú alebo by pravdepodobne mohli byť postihnuté.
   4.   Orgán konsolidovaného dohľadu a členovia kolégia zodpovední za dohľad nad subjektmi skupiny, ktoré sú alebo by pravdepodobne mohli byť krízovou situáciou postihnuté, posúdia potrebu aktualizácie koordinovanej reakcie v rámci dohľadu s prihliadnutím na informácie, ktoré si navzájom poskytnú pri monitorovaní jej realizácie.
   5.   Požiadavky stanovené v odsekoch 1 až 4 sa uplatňujú bez zbytočného odkladu.
   KAPITOLA 3

      OPERAČNÉ FUNGOVANIE KOLÉGIÍ ZRIADENÝCH V SÚLADE S ČLÁNKOM 51 ODS. 3 SMERNICE 2013/36/EÚ

      ODDIEL 1

         Zriadenie a fungovanie kolégií

   Článok 17
   Vytvorenie a aktualizácia mapovania inštitúcie, zriadenie kolégia, vytvorenie a aktualizácia zoznamov kontaktných údajov a uzatvorenie a zmena písomných dohôd o koordinácii a spolupráci
   Pre kolégiá zriadené v súlade s článkom 51 ods. 3 smernice 2013/36/EÚ príslušné orgány domovského členského štátu vytvoria a aktualizujú v príslušnom rozsahu v súlade s článkami 2 až 5 mapovanie inštitúcie, zriadia kolégium, vytvoria a aktualizujú zoznamy kontaktných údajov a uzatvoria a zmenia písomné dohody o koordinácii a spolupráci.
   Článok 18
   Operačné aspekty zasadnutí a činností kolégia
   1.   Príslušné orgány domovského členského štátu nadviažu pravidelnú spoluprácu s členmi kolégia, ktorá môže mať formu zasadnutí alebo iných činností.
   2.   Príslušné orgány domovského členského štátu oznamujú členom kolégia vrátane EBA organizáciu a ciele zasadnutí a činností kolégia.
   3.   Príslušné orgány domovského členského štátu jasne stanovia ciele zasadnutí kolégia. Príslušné orgány domovského členského štátu zabezpečia, aby sa uvedené ciele premietli do bodov programu zasadnutí a vyzvú všetkých členov kolégia, aby navrhli ďalšie body programu. Príslušné orgány domovského členského štátu zohľadňujú všetky návrhy bodov programu, ktoré predložili členovia kolégia, a na požiadanie vysvetlia dôvod, prečo neboli začlenené.
   4.   Príslušné orgány domovského členského štátu a členovia kolégia, ktorí sú zapojení do konkrétnej činnosti alebo zasadnutia kolégia, rozosielajú dokumenty a príspevky k pracovným dokumentom v dostatočnom predstihu, aby mohli všetci účastníci kolégia aktívne prispieť k diskusiám.

      ODDIEL 2

         Plánovanie a koordinácia činností dohľadu pri bežnej činnosti

   Článok 19
   Všeobecný rámec pre výmenu informácií medzi príslušnými orgánmi domovského členského štátu, členmi kolégia a pozorovateľmi
   1.   Na účely článku 28 ods. 3 delegovaného nariadenia Komisie (EÚ) 2016/98 postúpia členovia kolégia informácie príslušným orgánom domovského členského štátu.
   2.   Príslušné orgány domovského členského štátu postúpia informácie uvedené v odseku 1:

               a)

               členom kolégia;

               b)

               pozorovateľom, ak to príslušné orgány domovského členského štátu považujú za vhodné, a v súlade s podmienkami ich účasti v kolégiu.

         3.   Ak sa príslušné orgány domovského členského štátu domnievajú, že akékoľvek informácie uvedené v odseku 1 nie sú pre konkrétneho člena kolégia relevantné, musia to s uvedeným členom vopred konzultovať a poskytnúť mu kľúčové body informácií, aby mohol uvedený člen určiť ich skutočnú relevantnosť.
   4.   Keď je kolégium usporiadané do rôznych čiastkových štruktúr, príslušné orgány domovského členského štátu priebežne a včas plne informujú všetkých členov kolégia o prijatých krokoch alebo o opatreniach vykonaných v rôznych čiastkových štruktúrach kolégia.
   5.   Príslušné orgány domovského členského štátu a členovia kolégia sa dohodnú na prostriedkoch výmeny informácií a túto dohodu upresnia v písomných dohodách o koordinácii a spolupráci podľa článku 5 delegovaného nariadenia Komisie (EÚ) 2016/98.
   Článok 20
   Vytvorenie a aktualizácia programu previerok kolégia v oblasti dohľadu
   1.   Na účely vytvorenia programu previerok kolégia v oblasti dohľadu podľa článku 99 smernice 2013/36/EÚ v súlade s článkom 31 delegovaného nariadenia Komisie (EÚ) 2016/98 poskytnú členovia kolégia svoje príspevky príslušným orgánom domovského členského štátu.
   2.   Príslušné orgány domovského členského štátu vypracujú po prijatí príspevkov od členov kolégia návrh programu previerok kolégia v oblasti dohľadu.
   3.   Príslušné orgány domovského členského štátu rozošlú návrh programu previerok kolégia v oblasti dohľadu členom kolégia, vyzvú ich, aby poskytli svoje stanoviská k oblastiam spoločnej práce, a uvedú primeranú lehotu na predloženie uvedených stanovísk.
   4.   Na účely dokončenia programu previerok kolégia v oblasti dohľadu príslušné orgány domovského členského štátu zohľadňujú všetky stanoviská a výhrady vyjadrené členmi kolégia a v prípade potreby vysvetlia dôvod, prečo neboli začlenené.
   5.   Po dokončení programu previerok kolégia v oblasti dohľadu ho príslušné orgány domovského členského štátu oznámia členom kolégia.
   6.   Program previerok kolégia v oblasti dohľadu sa aktualizuje aspoň raz ročne alebo častejšie, ak sa to považuje za potrebné v dôsledku postupu preskúmania a hodnotenia orgánmi dohľadu podľa článku 97 smernice 2013/36/EÚ.
   7.   Príslušné orgány domovského členského štátu aktualizujú program previerok kolégia v oblasti dohľadu podľa postupu vymedzeného v odsekoch 1 až 5.

      ODDIEL 3

         Plánovanie a koordinácia činností dohľadu pri príprave na krízové situácie a počas nich a záverečné ustanovenia

   Článok 21
   Stanovenie a aktualizácia rámca kolégia pre krízové situácie
   1.   Na účely stanovenia rámca kolégia pre krízové situácie príslušné orgány domovského členského štátu vypracujú návrh podľa článku 32 delegovaného nariadenia Komisie (EÚ) 2016/98.
   2.   Príslušné orgány domovského členského štátu predkladajú svoj návrh členom kolégia, vyzvú ich, aby poskytli svoje stanoviská, a uvedú primeranú lehotu na predloženie uvedených stanovísk.
   3.   Príslušné orgány domovského členského štátu zohľadňujú všetky stanoviská a výhrady vyjadrené členmi kolégia a v prípade potreby vysvetlia dôvod, prečo neboli začlenené.
   4.   Príslušné orgány domovského členského štátu oznamujú konečnú verziu rámca kolégia pre krízové situácie členom kolégia.
   5.   Príslušné orgány domovského členského štátu a členovia kolégia aspoň raz ročne posúdia potrebu rámec kolégia pre krízové situácie aktualizovať.
   6.   Príslušné orgány domovského členského štátu a členovia kolégia aktualizujú rámec kolégia pre krízové situácie podľa postupu stanoveného v odsekoch 1 až 4.
   Článok 22
   Výmena informácií počas krízovej situácie
   1.   Ak sa príslušné orgány domovského členského štátu dozvedia o krízovej situácii, ktorá postihuje alebo pravdepodobne postihne inštitúciu, bez zbytočného odkladu upozornia EBA a členov kolégia.
   2.   Ak sa člen kolégia dozvie o krízovej situácii, ktorá postihuje alebo pravdepodobne postihne pobočku v jeho jurisdikcii, bez zbytočného odkladu upozorní príslušné orgány domovského členského štátu.
   Článok 23
   Koordinácia posúdenia krízovej situácie v rámci dohľadu
   Na účely článku 34 delegovaného nariadenia Komisie (EÚ) 2016/98 rozošlú príslušné orgány domovského členského štátu posúdenie krízovej situácie v rámci dohľadu členom kolégia, ktorí vykonávajú dohľad nad pobočkami, ktoré sú alebo by pravdepodobne mohli byť krízovou situáciou postihnuté.
   Článok 24
   Koordinácia a monitorovanie reakcie na krízovú situáciu v rámci dohľadu
   1.   Na účely článku delegovaného nariadenia Komisie (EÚ) 2016/98 vypracujú príslušné orgány domovského členského štátu koordinovanú reakciu na krízovú situáciu v rámci dohľadu. Príslušné orgány domovského členského štátu primerane zohľadňujú stanoviská členov kolégia, ktorí vykonávajú dohľad nad pobočkami, ktoré sú alebo by pravdepodobne mohli byť krízovou situáciou postihnuté.
   2.   Príslušné orgány domovského členského štátu v prípade potreby koordinujú monitorovanie vykonávania všetkých akcií stanovených v reakcii v rámci dohľadu.
   3.   Členovia kolégia informujú príslušné orgány domovského členského štátu o vývoji krízovej situácie a vykonávaní všetkých dohodnutých akcií týkajúcich sa pobočiek v ich jurisdikcii.
   4.   Všetky aktualizované údaje o monitorovaní reakcie v rámci dohľadu poskytujú príslušné orgány domovského členského štátu členom kolégia vrátane EBA.
   5.   Vypracovanie posúdenia krízovej situácie v rámci dohľadu podľa článku 23 a vypracovanie reakcie na túto kritickú situáciu v rámci dohľadu môžu prebiehať súbežne.
   Článok 25
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. októbra 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 176, 27.6.2013, s. 338.

      (2)  Vykonávacie nariadenie Komisie (EÚ) č. 680/2014 zo 16. apríla 2014, ktorým sa stanovujú vykonávacie technické predpisy, pokiaľ ide o vykazovanie inštitúciami na účely dohľadu podľa nariadenia Európskeho parlamentu a Rady (EÚ) č. 575/2013 (Ú. v. EÚ L 191, 28.6.2014, s. 1).

      (3)  Nariadenie Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (Ú. v. EÚ L 331, 15.12.2010, s. 1).

      (4)  Delegované nariadenie Komisie (EÚ) 2016/98, zo 16. októbra 2015, ktorým sa dopĺňa smernica Európskeho parlamentu a Rady 2013/36/EÚ, pokiaľ ide o regulačné technické predpisy na presné stanovenie všeobecných podmienok fungovania kolégií orgánov dohľadu (pozri stranu 2 tohto úradného vestníka).

      (5)  Vykonávacie nariadenie Komisie (EÚ) 2016/100, zo 16. októbra 2015, ktorým sa stanovujú vykonávacie technické predpisy spresňujúce spoločný rozhodovací proces, pokiaľ ide o žiadosti o určité prudenciálne povolenia podľa nariadenia Európskeho parlamentu a Rady (EÚ) č. 575/2013 (pozri stranu 45 tohto úradného vestníka).

      (6)  Smernica Európskeho parlamentu a Rady 2014/59/EÚ z 15. mája 2014, ktorou sa stanovuje rámec pre ozdravenie a riešenie krízových situácií úverových inštitúcií a investičných spoločností a ktorou sa mení smernica Rady 82/891/EHS a smernice Európskeho parlamentu a Rady 2001/24/ES, 2002/47/ES, 2004/25/ES, 2005/56/ES, 2007/36/ES, 2011/35/EÚ, 2012/30/EÚ a 2013/36/EÚ a nariadenia Európskeho parlamentu a Rady (EÚ) č. 1093/2010 a (EÚ) č. 648/2012 (Ú. v. EÚ L 173, 12.6.2014, s. 190).

      PRÍLOHA I

         Vzor pre mapovanie

                  Materská inštitúcia v EÚ/materská finančná holdingová spoločnosť v EÚ/materská zmiešaná finančná holdingová spoločnosť v EÚ/inštitúcia

                  Celková suma aktív a podsúvahových položiek (v mil. EUR)

                  Je určená ako globálne systémovo významná inštitúcia (G-SII) alebo inak systémovo významná inštitúcia (O-SII)?

                     Bola udelená výnimka podľa článku 7 alebo 10 nariadenia (EÚ) č. 575/2013 (výnimky z kapitálových požiadaviek)? (Á/N)

                     Bola udelená výnimka podľa článku 8 alebo 10 nariadenia (EÚ) č. 575/2013 (výnimky z požiadaviek na likviditu)? (Á/N)

                  Inštitúcie povolené v členskom štáte/subjekty finančného sektora povolené v členskom štáte

                  Je inštitúcia/subjekt finančného sektora významná(ý) pre skupinu?
                  (Á/N)

                  Je inštitúcia/subjekt finančného sektora významná(ý) pre členský štát, v ktorom je povolená(ý)?
                  (Á/N)

                  Celková suma aktív a podsúvahových položiek inštitúcie/subjektu finančného sektora (v mil. EUR)

                  Kritériá použité na určenie významu pre členský štát, podľa potreby

                  Kritériá použité na určenie významu pre skupinu, podľa potreby

                  Bola udelená výnimka podľa článku 7 alebo článku 10 nariadenia (EÚ) č. 575/2013
                  (výnimky z kapitálových požiadaviek)?
                  (Á/N)

                  Príslušný orgán/iný orgán

                  Členský štát

                  Inštitúcia/subjekt finančného sektora

                  Identifikačný kód právneho subjektu, ak takýto kód existuje (predbežné identifikačné kódy právneho subjektu alebo systém globálnych identifikátorov právneho subjektu)

                  Je inštitúcia/subjekt finančného sektora určená(ý) ako O-SII?

                  Bezprostredná materská spoločnosť inštitúcie/subjektu finančného sektora

                  Identifikačný kód právneho subjektu, ak takýto kód existuje (predbežné identifikačné kódy právneho subjektu alebo systém globálnych identifikátorov právneho subjektu)

                  Je bezprostredná materská spoločnosť určená ako O-SII?

                  Kolégium pre riešenie krízových situácií:

                  Členské a pozorovateľské krajiny:

                  Členské a pozorovateľské orgány:

                  Skupina pre krízové riadenie (CMG):

                  Členské krajiny:

                  Členské orgány:

                  Názov orgánu konsolidovaného dohľadu alebo príslušného orgánu domovského členského štátu:

                  Adresa orgánu konsolidovaného dohľadu alebo príslušného orgánu domovského členského štátu:

                  Kontaktná osoba (meno, e-mailová adresa, telefónne číslo) orgánu konsolidovaného dohľadu alebo príslušného orgánu domovského členského štátu:

                  Bola udelená výnimka podľa článku 8 alebo článku 10 nariadenia (EÚ) č. 575/2013 (výnimky z požiadaviek na likviditu)? (Á/N)

                  Je príslušný orgán členom kolégia alebo pozorovateľom v kolégiu? Ak áno a je súčasťou určitej čiastkovej štruktúry kolégia, spresnite.

                  Pobočky zriadené v členskom štáte

                  Je pobočka významná pre skupinu?
                  (Á/N)

                  Kritériá použité na určenie významu, podľa potreby

                  Je pobočka významná pre členský štát podľa článku 51 smernice 2013/36/EÚ?
                  (Á/N)

                  Je príslušný orgán členom kolégia alebo pozorovateľom v kolégiu? Ak áno a je súčasťou určitej čiastkovej štruktúry kolégia, spresnite.

                  Príslušný orgán/iný orgán

                  Členský štát

                  Pobočka

                  Inštitúcia, v rámci ktorej je pobočka zriadená

                  Identifikačný kód právneho subjektu inštitúcie, v rámci ktorej je pobočka zriadená, ak takýto kód existuje (predbežné identifikačné kódy právneho subjektu alebo systém globálnych identifikátorov právneho subjektu)

                  Je inštitúcia, v rámci ktorej je pobočka zriadená, určená ako O-SII? (Á/N)

                  Inštitúcie povolené a pobočky zriadené v tretej krajine

                  Je inštitúcia/pobočka významná pre skupinu?
                  (Á/N)

                  Kritériá použité na určenie významu, podľa potreby

                  Posúdili všetci členovia kolégia požiadavky na dôvernosť a služobné tajomstva, ktoré sa vzťahujú na orgán dohľadu tretej krajiny, ako rovnocenné?
                  (Á/N)

                  Je orgán dohľadu tretej krajiny pozorovateľom v kolégiu? Ak áno a je súčasťou určitej čiastkovej štruktúry kolégia, spresnite.

                  Orgán dohľadu tretej krajiny

                  Tretia krajina

                  Inštitúcia/pobočka

                  Identifikačný kód právneho subjektu inštitúcie, ak takýto kód existuje (predbežné identifikačné kódy právneho subjektu alebo systém globálnych identifikátorov právneho subjektu)

                  Bezprostredná materská spoločnosť inštitúcie

                  Identifikačný kód právneho subjektu bezprostrednej materskej spoločnosti, ak takýto kód existuje (predbežné identifikačné kódy právneho subjektu alebo systém globálnych identifikátorov právneho subjektu)

                  Existuje iná štruktúra kolégia mimo Európy? (Á/N) (ak áno, uveďte názov kolégia a hostiteľského orgánu dohľadu):

                  Členské krajiny:

                  Členské orgány:

                  Názov kolégia

      PRÍLOHA II

         Vzor písomných dohôd o koordinácii a spolupráci kolégia dohľadu zriadeného pre

         skupinu <XY>/inštitúciu <A>


title: Vykonávacie nariadenie Komisie (EÚ) 2016/936 z 8. júna 2016 o zatriedení určitého tovaru do kombinovanej nomenklatúry

text:
               14.6.2016

               SK

               Úradný vestník Európskej únie

               L 155/19

         VYKONÁVACIE NARIADENIE KOMISIE (EÚ) 2016/936
   z 8. júna 2016
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. júna 2016

            Za Komisiu

            v mene predsedu

         Stephen QUEST

            generálny riaditeľ pre dane a colnú úniu

      (1)  Ú. v. EÚ L 269, 10.10.2013, s. 1.

      (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

      PRÍLOHA

                  Opis tovaru

                  Zatriedenie (číselný znak KN)

                  Odôvodnenie

                  (1)

                  (2)

                  (3)

                  Výrobok je predkladaný na predaj v malom vo forme želatínových kapsúl, pričom jedna kapsula pozostáva z/zo (v mg):

                              —

                              simetikónu: 257,5

                              —

                              želatíny, glycerolu, dimetikónu, oxidu titaničitého (E 171), sorbanu draselného, potravinárskych farbív E 110 a E 122: približne 196

                        Výrobok zmierňuje bolesti brucha a zabraňuje nadúvaniu a plynatosti. Podľa etikety je výrobok predkladaný na ľudskú spotrebu s odporúčanou dennou dávkou jedna až dve kapsule po každom hlavnom dennom jedle.

                  3004 90 00

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 1 f) k 21. kapitole a znením číselných znakov 3004  a 3004 90 00 .
                  Vzhľadom na prítomnosť simetikónu má výrobok liečebné vlastnosti. Jeho zatriedenie do položky 2106  ako potravinový prípravok inde nešpecifikovaný ani nezahrnutý sa preto vylučuje [pozri poznámku 1 f) k 21. kapitole].
                  Výrobok je určený na predaj v malom v odmeraných dávkach a vyznačuje sa profylaktickými a liečebnými vlastnosťami, napr. proti funkčnej dispepsii.
                  Výrobok sa preto má zatriediť ako liek v odmeraných dávkach na predaj v malom pod číselný znak KN 3004 90 00 .


title: Vykonávacie nariadenie Komisie (EÚ) 2016/1063 z 30. júna 2016, ktorým sa dvestoštyridsiaty siedmykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida

text:
               1.7.2016

               SK

               Úradný vestník Európskej únie

               L 177/4

         VYKONÁVACIE NARIADENIE KOMISIE (EÚ) 2016/1063
   z 30. júna 2016,
   ktorým sa dvestoštyridsiaty siedmykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida (1), a najmä na jeho článok 7 ods. 1 písm. a) a článok 7a ods. 5,
   keďže:

               (1)

               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.

               (2)

               Dňa 24. júna 2016 sankčný výbor Bezpečnostnej rady OSN rozhodol o pozmenení deviatich zápisov v zozname osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov. Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať.

               (3)

               S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,

         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. júna 2016

            Za Komisiu

            v mene predsedu

            riaditeľ Útvaru pre nástroje zahraničnej politiky

      (1)  Ú. v. ES L 139, 29.5.2002, s. 9.

      PRÍLOHA
      Príloha I k nariadeniu (ES) č. 881/2002 sa mení takto:

                  1.

                  Tieto záznamy pod nadpisom „Fyzické osoby“ sa nahrádzajú takto:

                              a)

                              „Lionel Dumont [alias a) Jacques Brougere, b) Abu Hamza, c) Di Karlo Antonio, d) Merlin Oliver Christian Rene, e) Arfauni Imad Ben Yousset Hamza, f) Imam Ben Yussuf Arfaj, g) Abou Hamza, h) Arfauni Imad, i) Bilal, j) Hamza, k) Koumkal, l) Kumkal, m) Merlin, n) Tinet, o) Brugere, p) Dimon]. Adresa: Francúzsko. Dátum narodenia: 21.1.1971. Miesto narodenia: Roubaix, Francúzsko. Štátna príslušnosť: Francúzsko. Ďalšie informácie: od mája 2004 vo väzbe vo Francúzsku. Dátum zaradenia do zoznamu uvedený v článku 2a ods. 4 písm. b): 25.6.2003“ sa nahrádza takto:
                              „Lionel Dumont [alias a) Jacques Brougere, b) Abu Hamza, c) Di Karlo Antonio, d) Merlin Oliver Christian Rene, e) Arfauni Imad Ben Yousset Hamza, f) Imam Ben Yussuf Arfaj, g) Abou Hamza, h) Arfauni Imad, i) Bilal, j) Hamza, k) Koumkal, l) Kumkal, m) Merlin, n) Tinet, o) Brugere, p) Dimon]. Adresa: Francúzsko. Dátum narodenia: 29.1.1971. Miesto narodenia: Roubaix, Francúzsko. Štátna príslušnosť: Francúzsko. Ďalšie informácie: od mája 2004 vo väzbe vo Francúzsku. Dátum zaradenia do zoznamu uvedený v článku 7d ods. 2 písm. i): 25.6.2003.“

                              b)

                              „Emilie Konig. Dátum narodenia: 9.12.1984. Miesto narodenia: Ploemeur, Francúzsko. Štátna príslušnosť: Francúzsko. Ďalšie informácie: zdržiava sa v Sýrii od roku 2013. Dátum zaradenia do zoznamu uvedený v článku 2a ods. 4 písm. b): 23.9.2014“ sa nahrádza takto:
                              „Emilie Edwige Konig [alias a) Emilie Samra Konig]. Dátum narodenia: 9.12.1984. Miesto narodenia: Ploemeur, Francúzsko. Štátna príslušnosť: Francúzsko. Č. pasu: a) 05AT521433 (francúzsky cestovný pas vydaný 30.11.2005 policajnou podprefektúrou mesta Lorient, Francúzsko), b) 050456101445 (francúzsky národný preukaz totožnosti vydaný 19.5.2005 policajnou podprefektúrou mesta Lorient, Francúzsko), c) 0205561020089 (číslo francúzskeho preukazu totožnosti vydaného 30.5.2002 na meno Edwige Emilie Konig). Ďalšie informácie: zdržiava sa v Sýrii od roku 2013. Dátum zaradenia do zoznamu uvedený v článku 7d ods. 2 písm. i): 23.9.2014.“

                              c)

                              „Kevin Guiavarch. Dátum narodenia: 12.3.1993. Miesto narodenia: Paríž, Francúzsko. Štátna príslušnosť: Francúzsko. Ďalšie informácie: zdržiava sa v Sýrii od roku 2012. Dátum zaradenia do zoznamu uvedený v článku 2a ods. 4 písm. b): 23.9.2014“ sa nahrádza takto:
                              „Kevin Guiavarch. Dátum narodenia: 12.3.1993. Miesto narodenia: Paríž, Francúzsko. Štátna príslušnosť: Francúzsko. Ďalšie informácie: zdržiava sa v Sýrii od roku 2012. Dátum zaradenia do zoznamu uvedený v článku 7d ods. 2 písm. i): 23.9.2014.“

                              d)

                              „Boubaker Ben Habib Ben Al-Hakim [alias a) Boubakeur el-Hakim, b) Boubaker el Hakim, c) Abou al Moukatel, d) Abou Mouqatel, e) Abu-Muqatil al-Tunisi]; Dátum narodenia: 1.8.1983; Miesto narodenia: Paríž, Francúzsko; Adresa: Sýrska arabská republika (od septembra 2015); Štátna príslušnosť: a) francúzska b) tuniská. Dátum zaradenia do zoznamu v zmysle článku 7d ods. 2 písm. i): 29.9.2015“ sa nahrádza takto:
                              „Boubaker Ben Habib Ben Al-Hakim [alias a) Boubakeur el-Hakim, b) Boubaker el Hakim, c) Abou al Moukatel, d) Abou Mouqatel, e) Abu-Muqatil al-Tunisi, f) El Hakim Boubakeur]; Dátum narodenia: 1.8.1983; Miesto narodenia: Paríž, Francúzsko; Adresa: Sýrska arabská republika (od septembra 2015); Štátna príslušnosť: a) francúzska b) tuniská. Dátum zaradenia do zoznamu v zmysle článku 7d ods. 2 písm. i): 29.9.2015.“

                              e)

                              „Peter Cherif; Dátum narodenia: 26.8.1982; Miesto narodenia: Paríž, Francúzsko; Adresa: Al Mukalla, Hadramawt province, Jemen; Štátna príslušnosť: francúzska. Dátum zaradenia do zoznamu v zmysle článku 7d ods. 2 písm. i): 29.9.2015“ sa nahrádza takto:
                              „Peter Cherif; Dátum narodenia: 26.8.1982; Miesto narodenia: Paríž, 20. okres, Francúzsko; Adresa: Al Mukalla, Hadramawt province, Jemen; Štátna príslušnosť: francúzska. Dátum zaradenia do zoznamu v zmysle článku 7d ods. 2 písm. i): 29.9.2015.“

                              f)

                              „Maxime Hauchard (alias Abou Abdallah al Faransi); Dátum narodenia: 13.3.1992; Miesto narodenia: Normandia, Francúzsko; Adresa: Sýrska arabská republika (od septembra 2015); Štátna príslušnosť: francúzska. Dátum zaradenia do zoznamu v zmysle článku 7d ods. 2 písm. i): 29.9.2015“ sa nahrádza takto:
                              „Maxime Hauchard (alias Abou Abdallah al Faransi); Dátum narodenia: 17.3.1992; Miesto narodenia: Saint Aubin les Elbeuf, Normandia, Francúzsko; Adresa: Sýrska arabská republika (od septembra 2015); Štátna príslušnosť: francúzska. Č. pasu: a) 101127200129 (francúzsky národný preukaz totožnosti vydaný policajnou podprefektúrou mesta Bernay, Francúzsko, platný do 4.11.2020). Dátum zaradenia do zoznamu v zmysle článku 7d ods. 2 písm. i): 29.9.2015.“

                              g)

                              „Nasir 'Abd-Al-Karim 'Abdullah Al-Wahishi [alias a) Nasir al-Wahishi; b) Abu Basir Nasir al-Wahishi; c) Naser Abdel Karim al-Wahishi; d) Nasir Abd al-Karim al-Wuhayshi; e) Abu Basir Nasir Al-Wuhayshi; f) Nasser Abdul-karim Abdullah al-Wouhichi; g) Abu Baseer al-Wehaishi; h) Abu Basir Nasser al-Wuhishi; i) Abdul Kareem Abdullah Al-Woohaishi; j) Nasser Abdelkarim Saleh Al Wahichi; k) Abu Basir; l) Abu Bashir]. Dátum narodenia: a) 1.10.1976, b) 8.10.1396 (kalendár Hijri). Miesto narodenia: Jemen. Štátna príslušnosť: Jemen. Č. pasu: 40483 (jemenský cestovný pas vydaný 5.1.1997). Ďalšie informácie: a) od roku 2007 veliteľom siete al Káida v Jemene (AQY); b) od januára 2009 vodcom al Káidy na Arabskom polostrove pôsobiaci v Jemene a Saudskej Arábii; c) spojený s vyšším vedením al Káidy; d) tvrdí, že bol asistentom Usámu Bin Ládina (zosnulý) pred rokom 2003; e) zadržaný v Iráne a vydaný do Jemenu v roku 2003, kde utiekol z väzenia v roku 2006 a je stále na úteku (stav k januáru 2010). Dátum zaradenia do zoznamu uvedený v článku 2a ods. 4 písm. b): 19.1.2010“ sa nahrádza takto:
                              „Nasir 'Abd-Al-Karim 'Abdullah Al-Wahishi [alias a) Nasir al-Wahishi; b) Abu Basir Nasir al-Wahishi; c) Naser Abdel Karim al-Wahishi; d) Nasir Abd al-Karim al-Wuhayshi; e) Abu Basir Nasir Al-Wuhayshi; f) Nasser Abdul-karim Abdullah al-Wouhichi; g) Abu Baseer al-Wehaishi; h) Abu Basir Nasser al-Wuhishi; i) Abdul Kareem Abdullah Al-Woohaishi; j) Nasser Abdelkarim Saleh Al Wahichi; k) Abu Basir; l) Abu Bashir]. Dátum narodenia: a) 1.10.1976, b) 8.10.1396 (kalendár Hijri). Miesto narodenia: Jemen. Štátna príslušnosť: Jemen. Č. pasu: 40483 (jemenský cestovný pas vydaný 5.1.1997). Ďalšie informácie: údajne zomrel v Jemene v júni 2015. Dátum zaradenia do zoznamu uvedený v článku 7d ods. 2 písm. i): 19.1.2010.“

                              h)

                              „Qasim Yahya Mahdi al-Rimi [alias a) Qasim Al-Rimi, b) Qasim al-Raymi, c) Qassim al-Raymi, d) Qasim al-Rami, e) Qasim Yahya Mahdi 'Abd al-Rimi, f) Abu Hurayah al-Sana'ai, g) Abu 'Ammar]. Adresa: Jemen. Dátum narodenia: 5.6.1978. Miesto narodenia: Saná, Jemen. Štátna príslušnosť: Jemen. Č. pasu: 00344994 (jemenský cestovný pas vydaný 3. júla 1999). Dátum zaradenia do zoznamu uvedený v článku 2a ods. 4 písm. b): 11.5.2010“ sa nahrádza takto:
                              „Qasim Mohamed Mahdi al-Rimi [alias a) Qasim Al-Rimi, b) Qasim al-Raymi, c) Qassim al-Raymi, d) Qasim al-Rami, e) Qasim Mohammed Mahdi Al Remi f) Qassim Mohammad Mahdi Al Rimi g) Qasim Yahya Mahdi 'Abd al-Rimi, h) Abu Hurayrah al-Sana'ai, i) Abu 'Ammar, j) Abu Hurayrah]. Adresa: Jemen. Dátum narodenia: 5.6.1978. Miesto narodenia: Raymah village, Sanaa Governorate, Jemen. Štátna príslušnosť: Jemen. Číslo pasu: a) 00344994 (jemenský pas vydaný 3.7.1999 v Saná) b) 973406 (jemenský národný preukaz totožnosti vydaný 3.7.1996). Ďalšie informácie: Meno matky: Fatima Muthanna Yahya. Dátum zaradenia do zoznamu uvedený v článku 7d ods. 2 písm. i): 11.5.2010.“

                  2.

                  Pod nadpisom „Právnické osoby, skupiny a subjekty“ sa nahrádza tento záznam takto:
                  „Al-Qaida in the Arabian Peninsula [alias a) AQAP; b) Al-Qaida of Jihad Organization in the Arabian Peninsula; c) Tanzim Qa'idat al-Jihad fi Jazirat al-Arabm; d) Al-Qaida Organization in the Arabian Peninsula; e) Al-Qaida in the South Arabian Peninsula; f) Al-Qaida in Yemen; g) AQY]. Ďalšie informácie: a) Umiestnenie: Jemen alebo Saudská Arábia (2004 – 2006); b) subjekt vytvorený v januári 2009, keď sa agenti al Káidy v Jemene spojili s agentmi al-Káidy v Saudskej Arábii; c) Vodcom AQAP je Nasir 'abd-al-Karim 'Abdullah Al-Wahishi; d) subjekt Ansar al-Shari'a bol zriadený začiatkom roka 2011 subjektom AQAP a prihlásil sa k viacerým útokom v Jemene namiereným proti vláde a civilistom. Dátum zaradenia do zoznamu uvedený v článku 2a ods. 4 písm. b): 19.1.2010“ sa nahrádza takto:
                  „Al-Qaida in the Arabian Peninsula [alias a) AQAP; b) Al-Qaida of Jihad Organization in the Arabian Peninsula; c) Tanzim Qa'idat al-Jihad fi Jazirat al-Arabm; d) Al-Qaida Organization in the Arabian Peninsula; e) Al-Qaida in the South Arabian Peninsula; f) Al-Qaida in Yemen; g) AQY]. Ďalšie informácie: Umiestnenie: Jemen alebo Saudská Arábia (2004 – 2006); Dátum zaradenia do zoznamu uvedený v článku 7d ods. 2 písm. i): 19.1.2010.“